Ua setmana apruprètz d’aguestes mesures, ua net, un suvelhant de ronda, que vigilaue eth dormitòri inferior der Edifici Nau en moment de méter ena boeta de signes de reconeishença eth sòn signe, ei a díder, era pèça de metau damb eth sòn numèro, que se tie entà indicar qu’er inspector complís eth servici exactaments, de sòrta que cada ora què enes boètes des pòrtes des dormitòris un d’aguesti signes; un inspector, didem, vedec pera reisheta deth dormitòri a Brujon seigut, escriuent quauquarren en lhet jos era lum dera lampa.